रासायनिक तत्व
रासायनिक तत्व (या केवल तत्व) ऐसे उन "शुद्ध पदार्थों" को कहते हैं जो केवल एक ही तरह के परमाणुओं से बने होते हैं। या जो ऐसे परमाणुओं से बने होते हैं जिनके नाभिक में समान संख्या में प्रोटॉन होते हैं। सभी रासायनिक पदार्थ तत्वों से ही मिलकर बने होते हैं।
विचित्र पदार्थ
भौतिकी में विचित्र पदार्थ (exotic matter, ऍक्ज़ोटिक मैटर) ऐसा कोई पदार्थ होता है जिसमें साधारण पदार्थ की तुलना में कोई विचित्र गुण हो। साधारण पदार्थ उप-परमाणु स्तर पर बैरयॉनों का बना होता है, मसलन प्रोटॉन, न्युट्रॉन, इत्यादि। इसलिए विचित्र पदार्थों की एक परिभाषा यह भी है कि इनकी रचना ग़ैर-बैरयॉन कणों से हुई होती है। श्याम पदार्थ, ऋण-द्रव्यमान (negative mass, यानि शून्य से कम द्रव्यमान रखने वाला पदार्थ) और सम्मिश्र द्रव्यमान (complex mass, जिसका द्रव्यमान सम्मिश्र संख्या हो) इसके कुछ उदाहरण हैं।